open-index/open-wikipedia-markdown huggingface dataset:
Lampi

**Lampi** on suomenkielessä usein järveä pienempi makean veden allas.

## Lampi vesistönä
Lammen kokorajaa on vaikea tarkasti määritellä, erityisesti suhteessa pikkujärveen. Lampea pienempiä ovat kuitenkin lammikko ja lätäkkö, joille on tyypillistä, että niissä on vettä vain osan vuotta. Lammet ovat niin matalia, että niissä ei esiinny lämpötilan kerrostuneisuutta toisin kuin järvissä, vaan koko vesimassa sekoittuu tuulen takia. Pohjoisessa ne saattavat jäätyä pohjaa myöten, josta seuraa talvinen happikato.

Erään määritelmän mukaan vesialue on lampi jos läpimitta on alle 200 m.

## Lampi paikannimissä
Paikannimien perusosina *lampi* ja *järvi* esiintyvät vaihtelevasti. Joskus samoillakin paikkakunnilla voi olla pinta-alaltaan suurempia nimessään perusosan *lampi* sisältäviä vesimuodostumia kuin pienimmät nimessään perusosan *järvi* sisältävät vesimuodostumat. Useiden kymmenien neliökilometrien kokoisten vesimuodostumien nimenä ei *lampi* kuitenkaan esiinny. Kunnan nimen loppuosana *lampi* on paljon harvinaisempi kuin *järvi*.

## Lammen ekologiaa
Kalattomissa lammissa perustuotanto keskittyy pohjan lähellä elävään levämattoon ja sen mikrobimassoihin.  Ajoittain sekoittuminen riuhtaisee levämassaa pintaan. Eläinplankton syö tätä, ja hyönteiset, muun muassa sääskentoukat ja kovakuoriaiset, toimivat petoina. Lammessa voi elää myös kaloja, esimerkiksi ruutanoita. 

## Lähteet

## Aiheesta muualla
Kansallinen veteraanipäivä

**Kansallinen veteraanipäivä** on Suomessa sotaveteraanien kunniaksi 27. huhtikuuta vietettävä juhlapäivä ja yleinen liputuspäivä. Kansallista veteraanipäivää ei vietetä voitonjuhlana, vaan sillä on kaatuneitten muistopäivääkin rauhanomaisempi luonne.

## Historia
Lapin sota ja samalla Suomen osuus toisessa maailmansodassa päättyi 27. huhtikuuta 1945, joka on jäänyt Suomen puolustusvoimien viimeisimmäksi sotapäiväksi. Silloin loputkin Saksan 20. vuoristoarmeijan sotilaista vetäytyivät kello 13.30 mennessä Kilpisjärveltä Norjan puolelle rajaa.

Ehdotuksen kansallisesta veteraanipäivästä teki pääministeri Kalevi Sorsa ja asia vahvistettiin valtioneuvostossa puolustusministeri Veikko Pihlajamäen esityksestä 1986. Tehtävä siirtyi Keski-Suomen lääninhallituksen sosiaali- ja terveysosastolle, jossa Keski-Suomen läänin veteraanipäivän järjestelyt hoiti Pekka Kaura-aho käyttäen tapahtumaan 32&nbsp;000 markkaa.

Kansallista veteraanipäivää vietettiin ensimmäisen kerran vuonna 1987 Lahdessa osana Suomen itsenäisyyden 70-vuotisjuhlavuotta. Lahden suurhallissa järjestettiin pääjuhla, johon osallistui yli 10 000 veteraania. Valtaosa juhlijoista oli yli 70-vuotiaita ja nuorimmatkin eläkeiässä. He olivat saaneet rintaansa tammenlehvämerkin. 
## Lähteet
Putkipommi

**Putkipommi** on putken sisään suljettu räjähde. 

## Rakenne
Putki on suljettu tiiviisti, esimerkiksi liimaamalla epoksiliimalla putki kiinni molemmista päistä. Putken sijasta voidaan käyttää pulloa.

Räjähde voi olla ruutia, ruudin tapaista tehokkaampaa seosta tai varsinaista räjähdysainetta, joka saattaa olla yksi- tai kaksikomponenttiräjähdettä. Putken materiaali voi olla joko metallia tai muovia. Putkipommin rakentaminen on monesti vaarallista, sillä ruuti syttyy helposti hankaussähköstä eli staattisesta sähköstä tai hankauksen kitkasta esimerkiksi kierrettäessä putken päässä olevaa kantta kiinni.
Toisaalta jotkut räjähtävät yhdisteet kuten HMTD voivat reagoida metalliputken kanssa.

Putkipommia rakennettaessa on sattunut monia vakavaan vammautumiseen tai kuolemaan johtaneita onnettomuuksia. 

## Toiminta
Ruutiputkipommin teho perustuu siihen, että ruuti räjähtää putkessa suuremmassa paineessa ja levittää sirpaleita ympäristöön. Paras sytytys saadaan sähkö- tai muulla vastaavalla nallilla, jossa on nalliaine ja räjäytin. Nalli takaa myös ruudin nopeamman räjähtämisen ja siten suuremman räjähdystehon.

Putkipommeja käyttävät usein terroristit ja rikolliset.

## Lähteet
Kalevalan päivä

**Kalevalan päivä** on Suomessa ja Karjalassa Kalevalan kunniaksi 28. helmikuuta vietettävä merkkipäivä. Suomessa päivä on suomalaisen kulttuurin päivä ja virallinen liputuspäivä.

## Merkitys
Elias Lönnrotin vuodesta 1828 keräämiin suomalais-karjalaisiin kansanrunoihin perustuva Kalevala on Suomen kansalliseepos sekä suomen kielen ja kulttuurin symboli, jonka varaan on rakennettu kansallista identiteettiä. Karjalassa teosta pidetään keskeisenä osana karjalaista kulttuuria josta kansantaide lähti kehittymään.

## Historia

Kalevalan päivää vietetään 28. helmikuuta, koska Elias Lönnrot allekirjoitti ja päiväsi Kalevalan ensimmäisen version, niin sanotun Vanhan Kalevalan esipuheen 28. helmikuuta 1835. Teos ilmestyi painosta saman vuoden lopulla. Myöhemmin Lönnrot kuitenkin julkaisi laajennetun laitoksen, niin sanotun Uuden Kalevalan vuonna 1849.

Helsingin yliopiston Savo-karjalainen osakunta otti Kalevalan esipuheen kirjoituspäivän nationijuhliensa vuosipäiväksi 1860-luvulla. Vuonna 1885 Suomalaisen Kirjallisuuden Seura järjesti ensimmäisen yleisen Kalevala-juhlan teoksen 50-vuotispäivän kunniaksi. Kalevalan 100- ja 150-vuotispäivät ovat olleet suuria kansallisia juhlapäivä.

Päivä vakiintui liputuspäiväksi jo 1920-luvulla, almanakan liputuspäiväluetteloon se lisättiin 1952, ja vuonna 1978 se vahvistettiin  virallisesti asetuksella. Vaikka ennen vuotta 2000 helmikuun 24.–28. päivien nimipäivät siirtyivät karkausvuosina seuraavaan päivään, on Kalevalan päivä aina ollut myös karkausvuosina 28. helmikuuta.

## Kalevalan päivä Karjalassa
Kalevalan päivänä järjestetään kulttuuritapahtumia, kuten näyttelyitä, lastenohjelmaa ja musiikkiesityksiä. Päivän yhteydessä on järjestetty myös suomalais-ugrilaisiin kansoihin liittyvää ohjelmaa.

## Lähteet

## Aiheesta muualla
* Kalevalan päivä. Joensuu.fi.
* Kalevalan ja suomalaisen kulttuurin päivä 28.2. Suomen pääkonsulaatti, Hampuri 25.2.2003. 
* Yle Oppiminen: Kalevalan päivä 28.2.
* Yle Oppiminen: Mitä tarkoittaa kalevalamitta? Miksi Aino hukuttautui? Testaa tietosi Kalevalasta!
Sytytin (räjäytin)

**Sytytin** eli **räjäytin** ("detonaattori") on pieni räjähde, joka syttyy nallista ja jolla räjäytetään suurempi räjähdyspanos.

Monesti sytyttimenä käytetään alle 10 grammaa TNT:tä. Sytyttimen räjähdeaineen laatu ja määrä valitaan sen mukaan, minkä räjähdysaineen ja nallin kanssa sitä käytetään. Jotkin räjähteet kuten ANFO vaativat räjähtääkseen suhteellisen suuren aloitepanoksen. Myös esimerkiksi ydinaseissa käytetään räjäytintä.
Mäntä

**Mäntä** on tiiviisti sylinterissä yleensä edestakaisin liikkuva moottorin- tai koneenosa, joka työntää vettä (pumppu), kaasua tai ilmaa (kompressori) tai päinvastoin, jolloin höyrynpaine tai vedenpaine työntää, jolloin syntyy liikettä (höyrykone). Mäntä voi myös liikkua sylinterissä pyörivällä liikkeellä. Tällöin kyseessä on kiertomäntämoottori.

Uppomäntä on pitkä lieriö. Sen tiiviste on sylinterin suussa. Laakamäntä on lyhyt ohutvartinen. Tiiviste on sovitettu itse mäntään. Tiiviste on myös sylinterin kannessa (tiivistysholkki). Moottorinmäntä on uppomäntä, johon tiiviste on sovitettu. Läppämäntä on pumpuissa käytetty laakamäntä, johon läppä tai venttiili on sovitettu. Kaksoismännässä on suurempi ja pienempi mäntä sovitettu yhteen peräkkäin. Siipimäntä on nelikulmainen, toisesta päästään (edestakaisin heiluvaan) akseliin kiinnitetty.

Mäntään vaikuttava voima syntyy sylinterin ylipaineen ja männän paineenalaisen pinta-alan tulona:
:F = p\,A

## Lähteet

## Aiheesta muualla
Pumppu

**Pumppu** on fluidien, kuten nesteiden, kaasujen ja lietteiden siirtämiseen tarkoitettu laite. Erityisesti kaasun paineen nostamiseen tarkoitetut laitteet ovat kompressoreja. Kaikki pumput lisäävät pumppaamaansa aineeseen energiaa. 

Ionipumppu on biologiassa solun mekanismi ionien siirtämiseen.

## Mäntäpumput

**[[Nostopumppu|Nostopumpussa]]** mäntä imee ja nostaa nesteen kohotessaan ja männän paluuliikkeen aikana neste tunkeutuu sylinterissä männän alapuolelta sen yläpuolelle. Imu- ja painepumpussa mäntä vuoroin suurentaa ja vuoroin pienentää sylinterin tilavuutta edellisellä liikkeellään imien nestettä ja jälkimmäisellä puristaen sitä paineputkeen. Kaksitoimisessa imu- ja painepumpussa sylinterin tilavuus suurenee toisella ja pienenee toisella puolen mäntää. 

**[[Erotuspumppu|Erotuspumpussa]]** mäntä liikkuu kahdessa sylinterissä toisessa suurempi- toisessa pienempiläpimittaisena; täten syntyy painejohdossa puristus männän liikkuessa kumpaankin suuntaan.

**[[Siipimäntäpumppu|Siipimäntäpumpussa]]** mäntä on korvattu siivillä, jotka liikkuvat edestakaisin sylinterissä sen akselin ympäri. Männän edestakaisesta liikkeestä aiheutuvan paineen vaihtelun tasaamiseksi voidaan yhdistää useita pieniä sylintereitä, jotka saavat liikkeensä samasta käyttöakselista

Kaikissa mäntäpumpuissa imun ja paineen jako eri putkiin tapahtuu venttiilien avulla; nämä ovat joko lautasventtiilejä, palloventtiilejä, kerrosventtiilejä, kumisia läppäventtiilejä tai takaiskuventtilejä.

## Kotelopumput
Kotelopumpuissa männän korvaavat jatkuvasti pyörivät osat. Epäkeskopumpussa epäkeskisen akselin mukana pyörivä siivet. Hammaspyöräpumpuissa hammaspyörät, joiden hammasvälit kuljettavat nesteen mukanaan. Näissä pumpuissa ei tarvita venttiileitä.

**[[Keskipakoispumppu|Keskipakoispumpuissa]]** nopeasti pyörivät siivet panevat nesteen pyörimisliikkeeseen. Keskeiskiihtyvyyden vaikutuksesta neste syöksyy ulos pumpun kehällä olevasta aukosta jolloin pyörän navan tienoilla syntyy imu. 

**[[Korkeapainekeskipakoispumppu|Korkeapainekeskipakoispumpuissa]]** on pyörän ympärillä johtosiivet. Pumpun käyttövoimana on vesi- tai höyrysuihku. Niiden toiminta perustuu siihen, että virtaavan veden paine putken ohuessa osassa on pienempi kuin sen avarissa osissa.

## Katso myös
*Tyhjiöpumput

## Aiheesta muualla
Nalli

**Nalli** on pieni iskusta tai lämmöstä herkästi syttyvää ainetta sisältävä kapseli, joka sytyttää isomman räjähteen tai aseen ruudin. Nalliin lasketaan usein kuuluvaksi myös pieni aloitepanos eli räjäytin sekä nallin sytytysjärjestelmä ja kuori. Nalleissa on käytetty erityyppisiä aloiteräjähdysaineita, joita ovat mm. lyijyatsidi, räjähdyselohopea, lyijytrisinaatti ja tetratseeni.

Nalliksi kutsutaan myös yleensä paperinauhalle asennettua, leikkiaseissa käytettävää, lähinnä pamahtavan äänen aikaansaavaa panosta. Myös urheilukilpailujen lähettäjien starttipistoolien panoksia on kutsuttu nalleiksi.
Espanjalaiset

**Espanjalaisilla** tarkoitetaan Espanjan asukkaita. Espanjan väestö on muodostunut muiden muassa baskeista, kelteistä, roomalaisista, visigooteista ja maureista.

Huomattava osa espanjalaisista kokee ensisijaisesti edustavansa omaa etnistä vähemmistökansallisuuttaan – eli olevansa esimerkiksi baskeja, katalonialaisia tai galicialaisia – ja vasta toissijaisesti kuuluvansa espanjalaisiin.

Suurin osa Espanjan asukkaista, noin 31,6 miljoonaa, puhuu ainoana äidinkielenään espanjaa (*español* tai *castellano*). Espanjassa on yhteensä 44 miljoonaa asukasta, joista siis yli 10 miljoonaa puhuu äidinkielenään sekä espanjaa että muuta kuin espanjan kieltä – valtaosa heistä joko katalaania, galegoa tai baskin kieltä.

Espanjalaisten jälkeläisiä asuu miljoonittain myös Latinalaisessa Amerikassa, Filippiineillä ja Päiväntasaajan Guineassa. Latinalaisamerikkalaisia asuu myös Yhdysvalloissa, jossa he muodostavat noin 14 % koko valtion väestöstä.
Enrique Granados

**Enrique Granados y Campiña** (27. heinäkuuta 1867 – 24. maaliskuuta 1916) oli espanjalainen säveltäjä ja pianisti.

## Elämä
Granados syntyi Lleidassa, Espanjassa. Nuorena hän opiskeli pianon soittamista Barcelonassa. Täällä hänen opettajinaan toimivat muun muassa Francisco Jurnet sekä Joan Baptista Pujol. Vuosina 1887–1889 Granados opiskeli Pariisissa. Hän alkoi menestyä säveltäjänä 1890-luvun lopussa. Hänen ensimmäisiin suosiota saaneisiin teoksiinsa kuuluvat muun muassa zarzuela *Maria del Carmen*. Vuonna 1911 Granados sävelsi pianoteos *[[Goyescas]]in*, josta tuli yksi hänen tunnetuimmista teoksistaan. Säveltäjä sai inspiraationsa siihen Francisco Goyan maalauksista. Vuonna 1914 Granados kirjoitti aiheeseen pohjautuvan oopperan. Ensimmäinen maailmansota lykkäsi teoksen esitystä Euroopassa, ja kantaesityksensä se saikin New Yorkissa 26. tammikuuta 1916. Pian Granados pääsi myös pitämään pianoresitaalin presidentti Woodrow Wilsonille. 

Palatessaan Yhdysvalloista Granados ja hänen vaimonsa Amparo hukkuivat, kun heitä kuljettanutta alusta torpedoitiin 24.3.1916. 

## Musiikki
Granados sävelsi pianomusiikkia, kamarimusiikkia, lauluja, zarzueloita sekä yhden sinfonisen runoelman. Muun muassa Manuel de Falla sai vaikutteita Granadosin musiikista.

## Aiheesta muualla

*
Muoviräjähde

**Muoviräjähde** on muovailtavaa räjähdysainetta. Muoviräjähteet on pääsääntöisesti tarkoitettu sotilaskäyttöön, mutta niitä on käytetty myös kaupallisissa räjäytystöissä. 

Koska ne ovat kalliimpia kuin perinteiset räjähteet, käyttö rajoittuu kaupallisella puolella erikoistarkoituksiin, kuten mangaaniteräksen lujittamiseen (lujittuu siihen kohdistuvien iskujen voimasta). Louhinnassa muoviräjähteen käyttö on hyvin harvoin tarkoituksenmukaista.

## Ominaisuudet
Useimmiten muoviräjähteen ominaisuuksia ovat:
* tehokkuus
* käsinmuovailtavuus
* kenttäkestävyys ts. 
**säänkesto - laajempi lämpötila-alue kuin muilla räjähteillä
**läpiammuttavuus

Muoviräjähteen etuja on, että sen räjähdysteho voidaan suunnata hyvin tarkasti ja suhteellisen pienillä räjähdysainemäärillä. 
Tämä mahdollistaa sen, että sillä voidaan helposti räjäyttää kohtuullisen hallitusti vain tietty osa esimerkiksi ovista, rakennuksen seinistä, katkaista puu tai rautatiekisko, sillanpalkki yms.

## Muoviräjähteet
Tunnetuin muoviräjähde on C-4, jossa räjähtävä aine heksogeeni, käsittää 91 % aineen massasta. Koostumukseen kuuluu myös muovautusaine di(2-etyyliheksyyli) tai dioktyylisebakaatti (5,3&nbsp;%), sidosaineina polyisobutyleeni (2,1&nbsp;%) ja dioktyyliadipaatti (DOA) sekä pieni määrä dieselöljyä (noin 1,6&nbsp;%). C-4:sta edelsi 1960-luvulla C, C2 ja C-3.

Toinen kuuluisa muoviräjähde on tšekkoslovakialainen Semtex, jossa on heksogeenia (RDX) ja pentriittiä (PETN). Erityisesti Semtex on terroristien suosiossa.
Muita ovat PENO ja Primasheet.

Suomen puolustusvoimat käytti ennen M-heksogeeniä (muovailtava heksogeeni). Nykyään on siirrytty PENOn käyttöön.

Toisessa maailmansodassa sekoitettiin mineraaliöljyä ja lesitiiniä RDX:ään, jotta saataisiin muovimaista massaa nimeltä Nobel 808, mutta ratkaisu ei ollut erityisen onnistunut.
Bulawayo

**Bulawayo** on kaupunki Pohjois- ja Etelä-Matabelemaan provinssien välisellä rajalla Zimbabwessa. Se on 676&nbsp;000 asukkaallaan (2002) valtion toiseksi suurin kaupunki (pääkaupungin Hararen jälkeen) ja Matabelemaan suurin. Nykyisin se on oma, provinsseihin rinnastettava aluehallintoalueensa. Suur-Bulawayossa on yli miljoona asukasta. Se sijaitsee noin 440 kilometrin päässä Hararesta.

Bulawayo sijaitsee ylänköalueella lähellä Sambesin ja Limpopon välistä vedenjakajaseutua. Khamin rauniokaupunki sijaitsee Bulawayon liepeillä. Matobon kukkuloiden kansallispuistoon on alle tunnin ajomatka.

Vuonna 1896 avattu Bulawayon yleinen kirjasto (*Bulawayo Public Library*) on Zimbabwen vanhin julkinen kirjasto. Kaupungissa on myös kansalliskirjaston asemassa oleva, vuonna 1945 perustettu National Free Library of Zimbabwe.

## Historia
Bulawayoa ympäröivä Matabelemaa on saanut nimensä ndebelekansan vanhasta eurooppalaisesta nimestä. Britit valloittivat alueen ensimmäisessä matabelesodassa. Lähinnä puuvahvisteisista savimajoista rakennettu kaupunki tuhoutui lähes täysin, kun kuningas Lobengulan joukot räjäyttivät ammusvarastonsa, jotta se ei jäisi hyökkääjien käsiin.

Toisessa matabelesodassa ndebelet piirittivät kaupungin maaliskuussa 1896. Piiritys rikkoutui kuukauden päästä brittien joukkojen saapuessa paikalle Salisburysta ja Fort Victoriasta 300 mailin päästä.

Vuosina 1983--84 Zimbabwen armeija terrorisoi Matabelemaata, josta oli muodostunut Robert Mugaben hallinnon vastustuksen keskus.

## Lähteet

## Aiheesta muualla
Aragonian kieli

**Aragonian kieli** (*aragonés*) on romaaninen kieli, jolla on eri arvioiden mukaan noin 10&nbsp;000–54&nbsp;500 puhujaa Koillis-Espanjassa Aragonian itsehallintoalueella. Kieltä puhutaan pääasiassa Uescan maakunnan alueella sijaitsevissa Pyreneitten laaksoissa (Aragón-joen laakso, Sobrarbe ja läntinen Ribagorza). Sillä ei aiemmin ollut Aragoniassa tai Uescassa virallisen kielen asemaa, mutta 2000-luvulla kielen asemaan on alettu kiinnittää huomiota. Vuonna 2006 perustettiin Aragonian kielen akatemia (aragoniaksi *Academia d'a Luenga Aragonesa*, ) kehittämään ja edistämään kielen käyttöä. Vuonna 2009 säädettiin Aragonian kielilaki, jossa aragonian kieli tunnustetaan alueen alkuperäiskieleksi. Laissa muun muassa turvataan oikeus käyttää aragonian kieltä suullisesti ja kirjallisesti asioitaessa Aragonian julkisen hallinnon kanssa.

Aragonian lähimmät sukulaiskielet ovat espanja ja katalaani. Puhuma-alueensa itäosissa aragonian kieli muuttuu asteittain lähemmäksi katalaania, ja joissakin kylissä puhuttavista kielimuodoista kielitieteilijöittenkin on vaikea yksiselitteisesti sanoa, onko kielimuoto lähempänä aragoniaa vai katalaania. Tällainen kielimuoto on esimerkiksi Benásissa puhuttu benaskeesi. Aragonian kieli on vaikuttanut myös Aragoniassa puhuttavan espanjan kielen murteen eli aragonianespanjan kehittymiseen, kun espanjan kieli on levittäytynyt alueille, joilla aiemmin on puhuttu aragoniaa.

Suhteutettuna puhujamäärään aragoniankielinen Wikipedia on suurin luonnollisella kielellä ylläpidettävä Wikipedia.

## Kirjakieli

Yhtenäisen aragonian kirjakielen kehittäminen sai alkunsa vuonna 1987 sovitusta ortografiasta (*Grafía de Uesca de 1987*), jonka mukaan esimerkiksi jokaista foneemia merkitään säännöllisesti samalla kirjaimella toisin kuin espanjan kielessä, jossa samaa foneemia voidaan merkitä eri sanoissa eri kirjaimella sanan etymologiasta riippuen. Esimerkiksi kirjaimia *b* ja *v* käytetään espanjassa saman foneemin kirjoittamiseen, mutta vuoden 1987 normin mukaan aragonian kielessä tätä foneemia merkittäisiin aina kirjaimella *b*. Aragonian kielen lautakunta (*Consello d'a Fabla Aragonesa*) on pyrkinyt vakiinnuttamaan vuoden 1987 ortografiaan pohjautuvaa kirjakieltä, mutta vuonna 2004 perustettu Aragonialaisen kielitieteen seura (*Sociedat de Lingüistica Aragonesa*) on esittänyt kritiikkiä sitä kohtaan ja luonut kilpailevan ortografian, joka esimerkiksi sisältää *b*:n lisäksi *v*-kirjaimen. Vuonna 2010 Aragonian kielen akatemia julkaisi kolmannen ehdotuksen oikeinkirjoituksen pohjaksi.

## Lähteet

## Aiheesta muualla
Kaksikomponenttiräjähde

**Kaksikomponenttiräjähde** on räjähde, jossa hapetin ja polttoaine ovat eri ainerakeissa. Kaksikomponenttiräjähteisiin voidaan laskea myös useamman komponentin sisältävät räjähteet. Hapetin on usein jokin nitraatti tai kloraatti. Polttoaine voi olla esimerkiksi öljy, alumiinipöly, sokeri, hiili tai rikki. Kaksikomponenttiräjähteeksi voidaan laajemmin kutsua myös räjähteitä, joissa räjähteen ominaisuuksia muutetaan lisäämällä toisia ainesosia. Tyypillinen esimerkki tästä on ammoniumnitraatti, joka on itsessään räjähde, mutta vettä imevä ja vaikeasti räjähtävä. Seosaine voi karkottaa vettä tai helpottaa räjähtämistä. Kaksikomponenttiräjähteet vaativat aina sytyttämiseen nallin. Kaksikomponenttiräjähteen etuna on suuri säilytysturvallisuus: räjähde siitä tulee vasta, kun kaksi ainetta sekoitetaan.

## Muita kaksikomponenttiräjähteitä ja vastaavia seoksia
Ammoniumnitraattia voidaan sekoittaa myös hyvin hienon alumiinijauhon ja steariinihapon kanssa ammonaaliksi. Hienorakeinen alumiinijauho on pyrotekninen, hapetinmolekyylien kanssa kuumasti ja monesti räjähdysmäisestikin palava aine. ANNM on kaksikomponenttiräjähde, jossa nitrometaani helpottaa ammoniumnitraatin vaikeaa räjähtämistä.
Ammoniumnitraatin lisäksi räjähteiden lisäksi tavallinen kaksikomponenttiräjähteen hapetin on kaliumkloraatti. Se on hyvin voimakas hapetin. Kaliumkloraatti voi hapettaa vaikkapa sokeria tai polttoöljyä, alumiinipölyä, magnesiumjauhetta, hiiltä.

Monesti kaksikomponenttiseokset tuottavat vain välähdyksen, hidasta palamista tai heikon räjähdyksen, mutta osa niistä on vaarallisia tehoräjähteitä.

## Katso myös
* ANFO
* ANNM

## Lähteet
Lumen vesiarvo

**Lumen vesiarvo** eli **lumikuorma** ilmoittaa lumikerroksesta sulatettuna muodostuvan vesikerroksen paksuuden. Yksikkönä käytetään yleensä millimetrejä (mm) tai kilogrammoja neliömetriä kohden (kg/m2); kummallakin yksiköllä lukuarvot ovat samat.

Lumikuorma täytyy ottaa huomioon esimerkiksi rakennusten kattorakenteiden kantavuutta suunniteltaessa. Lisäksi vesiarvon avulla voidaan arvioida sulamisvesien aiheuttamien keväisten tulvien suuruutta.

## Lumen vesiarvon määrittäminen

Lumen vesiarvo voidaan määrittää ottamalla lumihangesta lieriönmuotoinen näyte, jonka tilavuus ja massa mitataan (tästä saadaan tiheys) sekä mittaamalla lumihangen paksuus. Tietyllä pinta-alalla olevan lumen massa ei muutu, kun se sulatetaan. Tämän perusteella saadaan lumen vesiarvo

:h_v = \frac{\rho_l}{\rho_v} h_l,

missä hl on lumen syvyys. &rho;v ja &rho;l ovat veden ja lumen tiheydet.

Toinen määritystapa käyttää hyväksi Maan omaa radioaktiivisuutta, sillä radioaktiivisen säteilyn absorptio riippuu lumen vesiarvosta. Nämä mittaukset suoritetaan käytännössä lentokoneista. Satelliitteja voidaan käyttää apuna lumipeitteen koon arvioinnissa.

Yleensä lumen vesiarvo määritetään Suomessa ns. lumilinjamittauksilla. Suomen havaintoverkosto koostuu noin 160 lumilinjasta sekä muutamasta kymmenestä lumiasemasta. Lumilinja on tavallisesti muutaman kilometrin pituinen mittauslinja, joka kattaa sopivasti alueen erityyppiset maastot: aukealle paikalle kertyy enemmän lunta kuin metsään. Linjalta mitataan lumen syvyys mittasauvojen avulla noin 80 kohdasta. Tämän lisäksi lumen tiheys määritetään lumipuntarilla noin kahdeksasta kohtaa. Mittaukset suoritetaan noin kuukauden välein.

## Rakenteiden lumikuorman kesto

Rakennusten rakenteissa on otettava huomioon lumikuormat. Lumikuorma voi kasvaa erityisen kovaksi kinostumisen takia. 

Suomessa vähimmäismitoitus on 1,4&nbsp;kN (1&nbsp;kN on noin 100&nbsp;kg/m²) etelän rannikkoalueilla ja saaristossa (2013). Lapissa kantavuusvaatimus on maksimissaan 2,6&nbsp;kN. Aikaisempien rakennusvaatimusten (1955 ja 1969) mukainen vaatimus on vähäisempi.

Ruotsin tunturialueilla maksimaalinen lumikuorma neliöltä on 5,5&nbsp;kN.

## Lähteet
*Keski-Suomen Ely-keskus
### Viitteet
Sofala

**Sofala** on maakunta Keski-Mosambikissa. Sen pinta-ala on 68&nbsp;018 neliökilometriä ja asukasluku oli vuonna 2019 noin 2&nbsp;388&nbsp;900. Sofalan pääkaupunki on Beira, jossa asuu noin neljäsosa koko maakunnan asukkaista.

Maakunta rajoittuu idässä Intian valtameren Mosambikin kanaaliin. Etelässä Sofalan naapurina on Inhambanen maakunta, idässä Manican, pohjoisessa Teten ja koillisessa Zambezian maakunta.

Virallisen kielen portugalin ohella maakunnassa puhuttuja paikallia kieliä ovat cisena ja cindau. 
Lukutaidottumuus oli vielä vuonna 2017 korkea, sillä maakunnan väestöstä 43,6 prosenttia oli lukutaidottomia. Syntyvien lasten elinajanodote oli vain 50,2 vuotta ja lapsikuolleisuus varsin korkea: 83,3 tuhatta lasta kohden (2017). Lasten osuus väestöstä on suuri, sillä alle 15-vuotiaita oli 1&nbsp;012&nbsp;500 (koko väestö 2&nbsp;221&nbsp;800). Väestöstä kaupunkilaisia oli 40,1 prosenttia ja maaseutuväestöä 59,9 prosenttia. 
 
Sofala tuottaa puutavaraa, katkarapuja, puuvillaa ja sokeria. Vuonna 2017 tuonnin arvoltaan tärkein tuoteluokka olivat autot. 

Maaliskuun 14.–15. päivien välisenä yönä 2019 maakuntakeskus Beiran lähellä rantautunut sykloni Idai vaurioitti myrskytuulineen, ukkossateineen ja tulvineen aluetta merkittävästi. Laajoja alavia alueita jäi päiväkausiksi tulvajärvien alle. Kymmeniä, mahdollisesti satoja ihmisiä kuoli maakunnassa ja esimerkiksi jopa 90 prosenttia maakunnan pääkaupunki Beiran rakennuskannasta tuhoutui tai vaurioitui jättäen satoja tuhansia ihmisiä vaille asuntoa. Monet sillat pyyhkiytyivät pois ja tieyhteydet vaurioituivat kulkukelvottomiksi. 

## Piirit ja kaupungit

Sofalan maakunta jakautuu aluehallinnollisesti Beiran kaupunkiin ja 12 piiriin, jotka ovat Buzin, Caian, Chemban, Cheringoman, Chibabavan, Dondon, Gorongosan, Marromeun, Machangan, Maringuén, Muanzan ja Nhamatandan piirit. Piirien perustietoja on kirjatu oheiseen taulukkoon.


## Lähteet

## Aiheesta muualla

*Governo da Província de Sofala (maakunnan virallinen sivusto)  (sofala.gov.mz)
Antananarivon provinssi

**Antananarivo** oli provinssi Madagaskarissa. Se sijaitsi sisämaassa. Provinssin pinta-ala oli 58 283 neliökilometriä ja arvioitu asukasluku noin 4 580 788 (vuonna 2001). Antananarivon provinssi oli nimetty pääkaupunkinsa Antananarivon mukaan, joka on samalla myös koko Madagaskarin pääkaupunki.

Vuonna 2007 Madagascar päätti hallinnonuudistuksesta, jossa se luopui provinssijaosta ja korvasi ne 22 alueella. Uudistus tuli voimaan 2009.

## Lähteet

## Aiheesta muualla
Radiolinja

**Oy Radiolinja Ab** oli suomalainen GSM-operaattori, joka perustettiin 19. syyskuuta 1988. Maailman ensimmäinen GSM-puhelu soitettiin Radiolinjan verkossa 27. maaliskuuta 1991. Yhtiön GSM-verkko avattiin kaupalliseen käyttöön 31. joulukuuta 1991. 

Radiolinjan tuotenimi oli aluksi *Europuhelin 950*. 950 oli liittymän suuntanumero. Vuoden 1996 suuntanumerouudistuksen jälkeen Radiolinjan liittymien suuntanumerot olivat 050 ja 0500 ja tuotenimi *Europuhelin 050*. Vuonna 1997 Radiolinja kutsui tuotettaan nimellä *GSM 050*.

Radiolinjan tunnuslause oli *Jotta suomalaiset voisivat puhua enemmän*. Se tuli tunnetuksi mainoskampanjalla.

Kun Radiolinja aloitti, Suomen vakiintunut matkapuhelinoperaattori Telecom Finland (nykyisin Telia Finland) käytti ensimmäisen sukupolven matkaviestinnän verkkotekniikkaa (NMT). Näin Radiolinja ensimmäisenä GSM-operaattorina loi heti alusta matkaviestintäsektorille kilpailua Euroopassa. Monet ”maailman ensimmäiset” tapahtuivat Radiolinjalla: sillä oli maailman ensimmäinen GSM-verkko, sillä lähetettiin ensimmäinen kahdenkeskeinen SMS-tekstiviesti vuonna 1993, se käynnisti ensimmäisen kiinteiden ja langattomien palveluiden nipun vuonna 1996 ja maailman ensimmäinen maksullinen soittoääni ladattiin vuonna 1998.

Radiolinja laajeni Viroon vuonna 1995. Sen tytäryhtiö *Radiolinja Eesti AS* avasi GSM-verkon kaupalliseen käyttöön 10. tammikuuta 1995.

Radiolinjan asiakasmäärä kasvoi 1990-luvulla voimakkaasti: kun vuoden 1992 lopussa Radiolinjan GSM-liittymiä oli 2&nbsp;250, vuoden 1997 lopussa niitä oli jo yli puoli miljoonaa.

Radiolinja oli alun perin mukana suomalaisten paikallispuhelinyhtiöiden yhteenliittymässä, Finnetissä. 1990-luvun puolivälissä Elisa (entinen Helsingin Puhelin Oy, alun perin Helsingin Puhelinyhdistys, HPY) hankki enemmistön Radiolinjasta, mikä lopulta johti Radiolinjan, Radiolinja Origon ja Elisan fuusioon. Tässä vaiheessa Elisa oli hankkinut myös muita alan yrityksiä, kuten Soon Communicationsin (aikaisemmin Tampereen Puhelin Oyj).

Vuodesta 2004 lähtien operaattorin nimeksi tuli emoyhtiön nimi Elisa.

## Lähteet

## Aiheesta muualla
* Historia, Radiolinja (Elisa 2004)
* Pörssitieto: Oy Radiolinja Ab.
Bengkulu

**Bengkulu** on yksi Indonesian provinsseista. Sen alue käsittää pikän ja kapean kaistaleen Sumatran saaren lounaisrannikkoa, Intian valtameren rannalla. Bengkulun naapuriprovinssit ovat Länsi-Sumatra, Jambi, Etelä-Sumatra ja Lampung. Bengkulun pääkaupunki on myös nimeltään Bengkulu. Provinssin asukasluku on noin 1&nbsp;691&nbsp;600 (vuonna 2010) ja pinta-ala 19&nbsp;919 neliökilometriä.

Provinssin asukkaista noin 60% kuuluu Rejang-kansaan. Jaavalaisia on noin 22% ja Serawaita 17%. Provinssin puhutuin kieli on Rejangin kieli.

## Historia
Brittiläiset perustivat vuonna 1685 Bengkulun alueelle siirtokunnan Kaakkois-Aasian kauppansa tukikohdaksi. Britit antoivat alueen nimeksi Bencoolen ja alueelle rakennettiin Fort Marlboroughin linnoitus alueen turvaksi. 1800-luvulle tultaessa Bengkulu oli ainoa alue Sumatralla, jota hollantilaiset eivät hallinneet. Vuonna 1824 britit ja hollantilaiset solmivat sopimuksen, jolla Bengkulun alue luovutettiin hollantilaisille. Vastaavasti britit saivat hollantilaisten hallitseman Malakan. Maiden tekemän sopimuksen mukaisesti Hollannin Itä-Intian alueisiin kuului nykyinen Indonesian alue ja britit saivat Malakan niemimaan. Bencoolenia hallinnut kuvernööri Thomas Stamford Raffles perusti alueelta lähdettyään uuden brittien kauppatukikohdan Singaporeen.

## Lähteet
Transpiraatio

**Transpiraatio** on haihdunnan osa, jossa vesi kulkee kasvin läpi osana sen elintoimintoja. Vesi siirtyy kasvin juuriin pääasiassa osmoosin vaikutuksesta noustakseen sitten kapillaari-ilmiön ja vesimolekyylien sähköisten vuorovaikutusten avulla ylös kasvin vartta pitkin lehtiin. Lehdistä vesi haihtuu lopulta ilmarakojen kautta pois.

Kasvit tarvitsevat vettä fotosynteesin ylläpitämiseen ja kemiallisten aineiden kuljetukseen. Jatkuva vesimolekyyliketju juurista lehtiin ja nestejännityksen aiheuttama paine pitää ruohovartiset kasvit pystyssä. Transpiraatio on myös eläinten hikoilua vastaava kasvin jäähdytysmekanismi. Kasvit voivat säädellä veden kulutusta ilmarakojen avulla. 

## Katso myös
*Juuripaine
*Haihtumisimu
Matola

**Matola** () on suurkaupunki eteläisessä Mosambikissa. Matola toimii Maputon maakunnan hallintokeskuksena ja sijaitsee välittömästi pääkaupunki Maputon länsipuolella. Pääkaupungista Matolan eroittaa vain pieni joenuoma; käytännössä miljoonakaupungit ovat samaa suurkaupunkialuetta.

Matolan kaupunki on Mosambikin aluehallinnon toisen tason yksikkö, eräs Maputon maakunnan kahdeksasta piiritason alueesta. Vuonna 2022 Matolan väkiluvun ennustettiin olevan noin 1,293 miljoonaa asukasta. Se on Mosambikin toiseksi suurin kaupunki.


Maputo from ISS.jpg|Maputon suurkaupunkialuetta avaruusasemalta nähtynä (2013). Matola kattaa suurkaupunkialueen länsiosan; metropolin keskellä näkyy kapea vihreä pohjois-eteläsuuntainen kaistale rajajoen kohdalla.
The most famous loving public transport of Mozambique 2020.jpg|Kuorma-auton lavalla matkustaminen on paljon käytetty, mutta liikenneturvallisuuden kannalta arveluttava joukkoliikenneratkaisu.

## Lähteet

 
## Aiheesta muualla
Termiitti

**Termiittireaktiolla** tarkoitetaan tapahtumaa jossa alumiini hapettuu ja saa hapen tähän reaktioon toiselta jo hapettuneelta metallilta (yleensä rautaoksidi eli ruoste). Tätä seosta kutsutaan **termiitiksi**. Termiittireaktiossa syntyy korkea lämpötila. Termiitti tulee kreikan sanasta thermos, joka tarkoittaa lämpöä tai kuumuutta.

:\mathrm{Fe_2O_3 + 2 \ Al \longrightarrow 2 \ Fe + Al_2O_3}

Termiittiä käytetään etenkin hitsauksessa. Suomessa termiitin käyttö on yleistä varsinkin rautateillä kiskonhitsauksessa. Sen sovellutus, nk. soihtu (engl. *flare*), on lämpöhakeutuvien ohjusten harhauttamiskeino.  Termiitti luo palaessaan voimakkaan, tarkasti rajoittuvan kuumuuden.

Termiitti-reaktion katsominen paljaalla silmällä ilman suojavarusteita (esim. hitsausmaski) on vaarallista siitä lähtevien UV-säteiden takia.

## Lähteet
Anja Pohjola

**Anja Pohjola** (oik. **Raili Anja Anneli Pohjola-Sirén**, o.s. **Pohjola**, s. 14. maaliskuuta 1931 Loimaa) on suomalainen näyttelijä.

## Ura
Anja Pohjola aloitti teatteriuransa jo 1940-luvun lopulla Jyväskylän Työväen Teatterin lapsiteatterissa. Hän toimi Joensuun kaupunginteatterissa 1954–1955, Hämeenlinnan kaupunginteatterissa 1955–1959 ja 1961–1963 sekä Tampereen Pikkuteatterissa 1959–1961 ennen siirtymistään Televisioteatteriin, jossa hän näytteli miltei kolme vuosikymmentä, vuodet 1963–1990. 

Vuodesta 1990 Pohjola näytteli Suomen Kansallisteatterissa. Hän toimi myös Raivoisat Ruusut -näyttelijäryhmässä. Vuonna 2001 hänelle myönnettiin taiteilijaeläke, mutta hän esiintyi sen jälkeenkin elokuvissa, muun muassa viimeisessä *Turhapuro*-elokuvassa *[[Uuno Turhapuro – This Is My Life]]* sekä joulukuussa 2005 ensi-iltansa saaneessa Ilkka Vanteen ohjaamassa *[[Lupaus (elokuva)|Lupaus]]*-elokuvassa. Hän oli myös TV1:n *[[Kotikatu]]*-sarjan Tuulikki ja näytteli *[[Hyvät herrat|Hyvissä herroissa]]* Tyyneä 1991–1996. Hän esitti elokuvissa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968) sekä *[[Akseli ja Elina]]* (1970) Akseli Koskelan äitiä Almaa. Hän teki myös ääniroolin vuoden 2012 animaatioelokuvassa *[[Lorax]]*. Kansallisteatterin Omapohjassa hän esitti karjalaismummia Maria Kilven näytelmässä *Harmin paikka*, joka sai ensi-iltansa 19. marraskuuta 2008.

Daniel Katz on kirjoittanut näytelmän *Mies se on vainajakin* erityisesti Maija Karhia ja Anja Pohjolaa varten. Kantaesitys oli vuonna 2002. Näytelmä kertoo kahden sisaruksen erilaisista valinnoista elämän tiellä ja niiden vaikutuksista: onko parempi olla leski vai vanhapiika?

* *[[My Fair Lady]]* (rouva Higgins) 2000 
* *Raivoisat ruusut: Kassandra* (Hilda Husso)  2000

Anja Pohjola sai parhaan naispääosan Jussin roolistaan elokuvassa *[[Rautatie (televisioelokuva)|Rautatie]]* vuonna 1974 ja Suomen Leijonan Pro Finlandia -kunniamerkin 1990.

## Yksityiselämä
Anja Pohjolan puoliso oli näyttelijä Pehr-Olof Sirén (1923–1986). Omia lapsia Pohjolalla ei ole, mutta Pehr-Olof Sirénin lapsenlapsia ovat muun muassa laulajinakin tunnetuiksi tulleet Anna, Pinja ja Janus Hanski. Pohjola on asunut Helsingin Etu-Töölössä vuodesta 1963, Lallukan taiteilijakodissa vuodesta 1990.

## Lähteet

## Aiheesta muualla
* 
*
Punch

**Punch** oli lontoolainen pilalehti. Sen perusti Henry Mayhew 17. kesäkuuta 1841 ja se lopetti ilmestymisensä vuonna 1992. Lehti perustettiin uudelleen vuonna 1996, mutta se lopetti ilmestymisensä jälleen 2002. 

Nimi Punch on lyhennys Punchinellosta, joka oli commedia dell´arten koominen henkilöhahmo. Lehden vakiohahmoja oli John Bull, usein John Leechin  ja John Tennielin piirtämänä.

## Kirjoittajia
* A. A. Milne
* William Makepeace Thackeray

## Piirtäjiä
* Phil May (1864-1903)
* E. H. Shepard
* Ronald Searle
* John Leech
* John Tenniel
* Llewellyn Jewitt
* Charles Samuel Keene

## Päätoimittajat
* Henry Mayhew
* Mark Lemon (1841–1870)
* Charles William Shirley Brooks (1870–1874)
* Tom Taylor (1874–1880)
* Francis Burnand (1880–1906)
* Owen Seaman (1906–1932)
* E. V. Knox (1932–1949)
* Kenneth Bird (1949–1952)
* Malcolm Muggeridge (1953–1957)
* Bernard Hollowood (1958–1968)
* William Davis (1969–1977)
* Alan Coren (1978–1987)
* David Taylor (1988)
* David Thomas (1989–1992)
* Peter McKay (1996–1997)
* Paul Spike (1997)
* James Steen (1997–2001)
* Richard Brass (2001–2002)

## Lähteet

## Aiheesta muualla
Vesitaseyhtälö

**Vesitaseyhtälö** kuvaa jonkin alueen vesivaraston muutosta ja kertoo, millä tavoin vesi kulkee alueen kautta tietyllä aikavälillä. Yhtälön vasemmalla puolella on alueelle tulleen veden määrä ja oikealla siltä poistunut vesi. Valuma-alueen vesitaseyhtälö on

 P = E + R + {\Delta S \over \Delta t}, missä

*P on alueen sadanta,
*E on alueen haihdunta,
*R on alueen valunta (sekä pinta- että pohjavesivalunta),
*ΔS on alueen vesivaraston muutos ja 
*Δt on tarkasteltava aikaväli. 

Käytännössä alueen vesivaraston muutos ilmenee järvien ja pohjaveden vedenkorkeuden nousuna tai laskuna sekä lumipeitteen muutoksena. Vastaava vesitaseyhtälö voidaan kirjoittaa mille tahansa alueelle tai esimerkiksi järvelle, jolloin R kuvaa järven lähtö- ja tulovirtaaman erotusta ja ΔS suoraan järven vedenpinnan nousua tai laskua.

## Katso myös
* Läpivirtausjärvi

## Lähteet
Robotiikka

**Robotiikka** on monitieteinen tutkimusala, joka keskittyy koneiden eli robottien suunnitteluun, rakentamiseen ja käyttämiseen. Robotiikan keskeisimpinä pohja-aloina ovat tietotekniikka, sähkötekniikka ja konetekniikka. Robotiikka jaetaan teollisuus- ja palvelurobotiikkaan. Kokoonpanolinjoilla robotiikkaa on ollut käytössä jo varhain 1960-luvulta lähtien, kun palvelurobotiikka puolestaan on vasta 2000-luvulla muodostumassa oleva ala.

## Robotiikan tieteellinen tutkimus
Robotiikan tutkimusta julkaistaan monessa tieteellisessä konferenssissa. Esimerkkejä ovat:

* "International Conference on Human-Robot Interaction" (HRI), järjestäjä ACM/IEEE, tutkii ihmisen ja robottien vuorovaikutusta 
* "International Conference on Intelligent Robots and Systems" (IROS), järjestäjä IEEE/RSJ, tutkii älykkäitä robotteja ja koneita 
* "International Conference on Robotics and Automation" (ICRA), järjestäjä IEEE, tutkii robottien automatisaatiota 
* "International Symposium on Robot and Human Interactive Communcation" (RO-MAN), järjestäjä IEEE, tutkii vuorovaikutteista kommunikaatiota ihmisten ja robottien välillä

## Lähteet

## Aiheesta muualla
Koudougou

**Koudougou** on kaupunki Boulkiemdén provinssissa, Burkina Fasossa. Se sijaitsee pääkaupunki Ouagadougousta 75 kilometriä länteen. Koudougoussa oli vuoden 2006 väestönlaskennassa 131 825 asukasta. Suurin osa heistä on moose-kansan jäseniä. Kaupunki on Boulkiemdén provinssin ja Centre-Ouestin alueen pääkaupunki. Koudougoussa on myös teollisuutta, kuten saippua-, puuvilla- ja tekstiilitehtaita.

## Lähteet

## Aiheesta muualla
Pelikaani

**Pelikaani** (*Pelecanus onocrotalus*) on isokokoinen pelikaanilintu.

## Koko ja ulkonäkö
Pelikaani on iso lintu, pituutta sillä on 140–170 senttimetriä ja siipien kärkiväli on 275–290 senttiä. Pelikaani painaa noin 9–15 kilogrammaa. Laji eroaa kiharapelikaanista värityksen osalta. Pelikaani on lähes kokonaan valkoinen ja siipisulat ovat mustat. Vain silmien ympärillä ja jaloissa on vaaleanpunaista. Nuoret yksilöt ovat harmaita ja niillä on tummat siipisulat.

## Levinneisyys
Pelikaani asuu kaakkoisessa Euroopassa ja Aasiassa Mongoliaan saakka. Maailman populaatio on kooltaan 270&nbsp;000&nbsp;– 290&nbsp;000 yksilöä. Se talvehtii koillisessa Afrikassa. Noin 50 prosenttia kaikista pelikaaneista lisääntyy Tonavan suistoalueella. 

Pelikaani on tavattu Suomessa hyväksytysti kahdesti, vuonna 1839 Karjaalla ja vuonna 1925 Pyhäjoella. Lisäksi vuonna 1992 nähtiin Suomussalmella, Kajaanissa ja Kuhmossa pelikaanien sukuun kuulunut lajilleen määrittämätön lintu.

## Elinympäristö
Elinympäristönä ovat suot ja matalat järvet sekä jokien suistot. Pesiminen vaatii laajat järviruokokasvustot.

## Lisääntyminen
Pelikaani pesii suurina yhdyskuntina, joissa voi olla jopa 30&nbsp;000 paria. Yhdyskunnat saattavat sijaita kaukana vesialueesta. Pesä sijaitsee maassa, tavallisesti ruovikossa. Pelikaani munii kaksi munaa, joita haudotaan 29–36 päivää. Poikaset kuoriutuvat alastomina, ja saavat mustahkon untuvapuvun. Sukukypsyyden pelikaanit saavuttavat noin 3–4-vuotiaina.

## Ravinto
Pelikaanit syövät kaloja, joita pyydystävät matalasta vedestä uimalla pinnassa. Saalistus tapahtuu parvissa, jolloin parvi ui laajana kaarena, ja linnut paimentavat kalaparven ahtaalle, alkaen sitten kerätä kaloja venyvään kurkkupussiinsa. Päivittäinen ruuantarve on 900&nbsp;– 1&nbsp;200 grammaa, ja keskimääräinen saaliskala Euroopassa on 300–600 grammaa painava karppi.

## Lähteet

## Aiheesta muualla
* Lemmetyinen, Risto 1989: Pelikaani Turussa vuonna 1605 - Suomen ensimmäinen kirjattu lintuhavainto? - Lintumies 4.1989 s. 173. LYL.
* Rariteettikomitea 
*
*Pelikaani
Kadiogo

**Kadiogo** on provinssi Burkina Fasossa. Sen pinta-ala on 2 805 neliökilometriä ja asukasluvun arvioitiin vuonna 2014 olevan noin 2&nbsp;429&nbsp;700.

Burkina Fason pääkaupunki, Ouagadougou, sijaitsee Kadiogon provinssissa. Ouagadougou on myös Kadiogon pääkaupunki. Kadiogo muodostaa yksinään Centren hallintoalueen.

## Lähteet

## Aiheesta muualla
Leiniön Liikenne

**Leiniön Liikenne Oy** oli lietolainen linja-autoyritys. Leiniön Liikenne perustettiin vuonna 1936 ja se myytiin vuonna 2005 TLO:lle. Leiniön Liikenteen perusti Armas Leiniö (1911&ndash;1983) vuonna 1936. Yrityksen viimeisenä toimitusjohtajana toimi Armas Leiniön poika Esa Leiniö. 

Yhtiö ajoi Turun ja Liedon välistä linjaa, joka TLO:lle siirryttyään sai numeron 280.

## Historia
Leiniö osti vuonna 1936 Chevrolet-merkkisen 12 hengen auton ja oikeuden Turku–Lieto kk–Vintala-linjaan. Vuosikymmenen lopulla ennen talvisotaa liikennettä laajennettiin Turku–Saukonoja-linjalle toiselle autolle. Sodan jälkeen alkoi voimakas liikenteen laajentaminen kaikkialla. Leiniökin hankki omistukseensa linjan Liedon asemalta Turkuun sekä Turku–Maaria–Auvaismäki-linjan, jota jatkoi Paattisille ja vuosikymmenen lopulla Yläneen Korkeakoskelle ja myöhemmin Tourulaan. Paattisten ja Yläneen linjat myytiin jo 60-luvulla Laakso & Lehtiselle. Vuonna 1958 Paimiolainen Santalan Liikenne Oy oli ajautunut taloudellisiin vaikeuksiin ja Armas Leiniö otti haltuunsa ko. yrityksen saaden näin haltuunsa valtaosan Hämeentien lähiliikenteestä.

Liedon kirkonkylä alkoi 60-luvulla kasvaa voimakkaasti, jonka seurauksena saatiin järjestettyä toimiva paikallisliikenne ja Leiniön Liikenteen toimipaikka siirtyi myös tälle alueelle. Yrityksestä muodostettiin osakeyhtiö, jossa myös Armas ja Martta Leiniön lisäksi kaikki lapset olivat osakkaina. Santalan Liikenne Oy lakkautettiin 1990-luvulla. Toiminta jatkui näissä puitteissa aina 2000-luvulle, jolloin yhtiön toimitusjohtajana ollut Toivo Leiniö jäi eläkkeelle.

Vuonna 2005 TLO osti Leiniön liikenteen. Omistajanvaihdos ei aiheuttanut välittömiä aikataulu- tai reittimuutoksia. Leiniön Liikenteen noin kymmenen työntekijän työsuhteet jatkuivat myös entisellään.

## Lähteet
El País

**El País** on Madridissa ilmestyvä riippumaton sanomalehti, joka on perustettu 1976. Se on espanjankielisten maiden arvostetuimpia lehtiä. Se on Espanjan laajalevikkisin sanomalehti (Estudio General de Medio, 2005), ja sillä oli 2005 noin 2,1 miljoonaa lukijaa. Sen ensimmäinen numero ilmestyi 4. toukokuuta 1976, aikana, jolloin maa otti vasta ensiaskeliaan takaisin kohti demokratiaa. Lehti on osa Grupo PRISAn mediayhteenliittymää.

Vuonna 1989 *El País* aloitti useita yhteistyöprojekteja muiden eurooppalaisten sanomalehtien kanssa. Sillä on yhteinen informaatioverkko italialaisen *[[La Repubblica]]n* ja ranskalaisen *[[Le Monde]]n* kanssa. Lokakuusta 2001 lähtien *El Paísin* englanninkielinen lisälehti on julkaistu *[[International New York Times|International Herald Tribunen]]* espanjalaisen painoksen mukana. Espanjan ulkopuolella espanjankielisessä maailmassa julkaistavan kansainvälisen version nimi on *El País Internacional*.

Lehden ideologia rinnastetaan tavallisesti sosialistiseen puolueeseen.

*El País* oli yksi lehdistä, jotka julkaisivat profeetta Muhammadia esittäviä piirroksia Muhammad-pilapiirrosjupakan yhteydessä 3. helmikuuta 2006. Se on myös julkaissut kansikuvat *El Jueves* -lehdestä, jonka numerot oikeus määräsi takavarikoitaviksi kannen majesteettirikoksen vuoksi.

Kesäkuussa 2009 *El País* suututti Italian pääministeri Silvio Berlusconin julkaisemalla paparazzin ottamia kuvia Tšekin pääministerin Mirek Topolánekin kunniaksi järjestetyistä juhlista Berlusconin huvilalla Sardiniassa. Italiassa kuvat oli takavarikoitu yksityisyydensuojaan vedoten. 26. helmikuuta 2012 lehden numerot takavarikoitiin Marokossa, koska kyseisessä numerossa julkaistiin otteita Marokon kuningasta käsittelevästä kirjasta.

## Lähteet

## Aiheesta muualla
*Lehden verkkosivusto. Elpais.es
Edelweiss (yhtye)

**Edelweiss** oli itävaltalainen eurodanceyhtye, jolla oli uransa aikana kaksi hittiä: ”Bring me Edelweiss” (1988) ja ”Starship Edelweiss” (*Wonderful World of Edelweiss* -albumilla 1992). Yhtye käytti musiikissaan huumoria ja seksuaalisesti vihjailevia sanoituksia. Huumorin aiheina olivat muun muassa itävaltalaisten laskettelukeskusten elämä, jodlaus sekä *[[Star Trek]]* -televisiosarja. ”Bring me Edelweiss” -singlen kertosäe lainaili musiikillisia vaikutteita Abban hitistä *SOS*. ”Starship Edelweiss” perustui *Star Trekin* teemamusiikkiin ja musiikkivideo parodioi tapahtumia komentosillalla.
El Mundo

**El Mundo** on Espanjan toiseksi suurin sanomalehti. Sen levikki on 300&nbsp;297 (2002). Lehden perustivat Alfonso de Salas, Pedro J. Ramírez, Balbino Fraga ja Juan González. Ensimmäinen numero ilmestyi 23. lokakuuta 1989.

Lehden pääkonttori sijaitsee Madridissa, mutta paikallisia painoksia tehdään muun muassa Andalusiassa, Valenciassa, Kastiliassa, Leónissa, Baleaareilla ja Bilbaossa. Poliittisesti sitä voi luokitella keskustaoikeistolaiseksi ja klassisen liberalismin kannattajaksi.

*El Mundo* on ollut osallisena useiden Espanjaa järkyttäneiden skandaalien paljastamisessa. Näiden joukossa olivat muun muassa Guardia Civilin komentajan Luis Roldánin suorittama kavallus sekä Espanjan keskuspankin johtajan Mariano Rubion sisäpiirikaupat ja veropetos. *El Mundo* toi julkisuuteen myös Felipe Gonzálezin johtaman sosialistihallituksen ja laittoman Grupos Antiterroristas de Liberaciónin väliset yhteydet. Uutisointi vaikutti suuresti Espanjan sosialistisen työväenpuolueen tappioon vuoden 1996 vaaleissa.

## Aiheesta muualla
* elmundo.es.
Impaled Nazarene

**Impaled Nazarene** on suomalainen black metal -yhtye, jonka musiikissa on huomattavan paljon vaikutteita thrash ja death metalista, hardcore/crust punkista ja grindcoresta. Se perustettiin Oulussa vuonna 1990. Yhtyeen keulahahmo on laulaja Mika Luttinen (Sluti666). Bändi on tyylinsä vuoksi aiheuttanut paljon erimielisyyksiä esimerkiksi Norjan black metal -piireissä, joissa ei pidetä Impaled Nazarenen omalaatuisemmasta black metal -tyylistä. Tämän takia yhtye käyttää nykyään musiikkityylistään nimeä *nuclear metal* tai *goatcore*.

## Historia
Yhtye on perustettu vuonna 1990, jolloin yhtyeeseen kuuluivat veljekset Mika ja Kimmo Luttinen, Mika Pääkkö, Ari Holappa ja Antti Pihkala. Seuraavana vuonna Harri Halonen tuli Antti Pihkalan tilalle bassokitaraan. Muutaman demon jälkeen yhtye sai vuonna 1992 sopimuksen Osmose Productionsin kanssa. Yhtye äänitti ensimmäisen *Tol Cormpt Norz Norz Norz*, joka nousi myös top40-listalle.

## Jäsenet
* Sluti666 – laulu (1990–)
* Tomi UG Ullgren – kitara (2007–)
* Arc v 666 – basso (2000–)
* Repe Misanthrope – rummut (1995–)

### Entiset jäsenet
* Ari Holappa – kitara (1990–1992)
* Mika Pääkkö – kitara (1990–1992)
* Alexi Laiho – kitara (1998–2000)
* Teemu "Somnium" Raimoranta – kitara (2001–2003)
* Tuomio (Tuomo Louhio) – kitara (2003–2007)
* Jarno Anttila – kitara (1992–2010)
* Antti Pihkala – basso (1990–1991)
* Harri Halonen – basso (1991–1992)
* Taneli Jarva – basso (1992–1996)
* Jani Lehtosaari – basso (1996–2000)
* Kimmo ”Sir” Luttinen – rummut (1990–1995)

## Julkaisut

### Studioalbumit
* 
* 
* 
* 
* 
* 
* 
* 
* 
* 
* 
* 
* 

### EP:t
* 
* 
* 

### Livealbumit
* 

### Kokoelmat
* 

### Demot
* 
* 

### Split-albumit
* 

### Singlet
* 
* 
* 

### DVD:t
* 

### Musiikkivideot
* "Karmageddon Warriors" (albumilta *[[Latex Cult]]*)
* "When All Golden Turned to Shit" (albumilta *[[Latex Cult]]*)
* "Penis & Circes" (albumilta *[[Rapture (Impaled Nazarenen albumi)|Rapture]]*)
* "Cogito Egro Sum" (albumilta *[[Nihil]]*)
* "Hardboiled and Still Hellbound" (albumilta *[[Absence of War Does Not Mean Peace]]*)
* "Armageddon Death Squad" (albumilta *[[All That You Fear]]*)
* "Enlightenment Process" (albumilta * [[Road to the Octagon]]*)

## Videografia
* 

## Lähteet

## Aiheesta muualla
* Impaled Nazarenen virallinen kotisivu.
* 
*
Tutong (piirikunta)

**Tutong** on piirikunta Bruneissa. Myös sen pääkaupunki on nimeltään Tutong. Muita tärkeitä kaupunkeja ovat Kuala Abang, Lamunin, Melit, Penanjong ja Telisai. Tutong rajoittuu pohjoisessa Etelä-Kiinan mereen ja idässä Malesiaan. Sungai Tutong -joki virtaa Tutongin läpi.

Piirikunnassa asui vuoden 2018 arvion mukaan noin 51&nbsp;300 asukasta ja sen pinta-ala on 1&nbsp;303 neliökilometriä.

## Lähteet
Strykniini

**Strykniini** (C21H22N2O2)  on Etu- ja Taka-Intiassa kasvavan strykniinipuun (*Strychnos nux-vomica*) siemenistä saatu kuolettavan myrkyllinen alkaloidi. Yksi gramma ainetta riittää tappamaan noin kymmenen ihmistä. Strykniini kiihottaa hermoston toimintaa vaimentamalla ehkäisevien synapsien vaikutusta hermosolujen välisessä viestinnässä. Vastamyrkkynä käytetään muun muassa laksatiiveja ja kloraalihydraattia (C2H3Cl3O2 / Cl3CCH(OH)2).

Strykniini on väritön, kitkerä, kiteinen, pooliton eli veteen vaikeasti, mutta alkoholiin helposti liukeneva aine. Strykniini hajoaa alle kiehumislämpötilansa. Sitä käytetään muun muassa doping-aineena.

Strykniini mainitaan myös joissain kaunokirjallisuuden teoksissa kuten esimerkiksi Alexandre Dumasin kirjassa Monte-Criston kreivi ja Agatha Christien kirjassa Stylesin tapaus, joissa sitä käytetään tehokkaana myrkkynä. Strykniiniä käytetään myrkkynä myös Minna Canthin Sylvi-näytelmässä.  

## Lähteet

## Aiheesta muualla
* 
* PubChem: Strychnine 
* KEGG: Strychnine 
* Toxin and Toxin Target Database (T3DB): Strychnine 
* ChemBlink: Strychnine 
* Dr. Duke's Phytochemical and Ethnobotanical Databases: Strychnine 
* Inchem: Strychnine